20.10.2004 Den Europæiske Unions Tidende L 319/5 KOMMISSIONENS FORORDNING (EF) Nr. 1813/2004 af 19. oktober 2004 om ændring af forordning (EF) nr. 1433/2003 om gennemførelsesbestemmelser til Rådets forord- ning (EF) nr. 2200/96 for så vidt angår driftsfonde, driftsprogrammer og finansiel støtte KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (!), særlig artikel 48, og ud fra følgende betragtninger: (1) — I artikel 17 i Kommissionens forordning (EF) nr. 1433/2003 ?) er det fastsat, at når de af producentorga- nisationerne  forelagte  driftsprogrammer er blevet godkendt, fastlægger medlemsstaterne det godkendte støttebeløb senest den 15. december i året forud for iværksættelsen af disse programmer. For at forbedre budgetforvaltningen af den fælles markedsordning bør medlemsstaterne meddele Kommissionen det samlede godkendte støttebeløb for samtlige driftsprogrammer. (2) — I artikel 26 i forordning (EF) nr. 1433/2003 er det fastsat, at medlemsstaterne hvert år senest den 1. juni sender Kommissionen oplysninger om producentorgani- sationer, driftsfonde og driftsprogrammer, jf. bilag III til nævnte forordning. Tallene for de faktiske endelige støt- tebetalinger fremsendes dog senest den 15. november. Erfaringerne fra de seneste år har vist, at den dobbelte frist for meddelelser udgør en unødig kilde til administra- tivt besvær. Fristen bør forenkles ved, at det fastsættes, at medlemsstaternes meddelelser om de definitive tal for de endelige støttebetalinger hvert år fremsendes senest den 15. november. (3) — Bilag I til forordning (EF) nr. 1433/2003 indeholder en udtømmende liste over foranstaltninger og udgifter, der kan dækkes via driftsprogrammerne. I punkt 2 i nævnte bilag figurerer specifikke omkostninger ved kvalitetsfor- bedringsforanstaltninger, der bl.a. består i køb af certifi- ceret frø, blandt disse udgifter. Erfaringen har vist, at det er nødvendigt at afklare begrebet »certificeret frø« ved en udtrykkelig henvisning til Rådets direktiv 2002/55JEF af 13. juni 2002 om handel med grøntsagsfrø (?), hvilket indebærer en opfyldelse af målet, der går ud på at forbedre og støtte kvaliteten som nævnt i forordningen. (1) EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64). () EUT L 203 af 12.8.2003, s. 25. (?) EFT L 193 af 20.7.2002, s. 33. Senest ændret ved Europa-Parlamen- tets og Rådets forordning (EF) nr. 1829/2003 (EUT L 268 af 18.10.2003, s. 1). (4) — Forordning (EF) nr. 1433/2003 bør ændres i overens- stemmelse hermed. (5) — Forvaltningskomitéen for Frugt og Grøntsager har ikke afgiver udtalelse inden for den af formanden fastsatte frist — UDSTEDT FØLGENDE FORORDNING: Artikel 1 I forordning (EF) nr. 1433/2003 foretages følgende ændringer: 1) I artikel 17 indsættes: »Medlemsstaterne meddeler Kommissionen senest 30 dage efter nævnte dato det samlede godkendte støttebeløb for samtlige driftsprogrammer.« 2) I artikel 26, stk. 1, ændres »1. juni« til »15. november«. 3) Bilag I, punkt 2, litra d), affattes således: »d) kvalitetsforbedringsforanstaltninger (herunder certificeret mycelium og certificerede planter samt frø af kategori- erne »basisfrø« og »certificeret frø« som defineret i Rådets direktiv 2002/55/EF (%)). () EFT L 193 af 20.7.2002, s. 33.« 4) Bilag III, del 3, punkt 3, udgår. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Artikel 1, nr. 3), anvendes dog ikke for driftsprogrammer, der allerede er godkendt af medlemsstaterne.